**Farské oznamy**

**Dvanásta nedeľa – rok C (22. 6. 2025)**

|  |  |  |
| --- | --- | --- |
| Pondelok | Narodenie sv. Jána Krstiteľa, slávnosť, vigília | 17.30 |
| Utorok | Narodenie sv. Jána Krstiteľa, slávnosť | 7.00 |
| Streda |  | 17.30 |
| Štvrtok |  | 7.00; 8.15 škola |
| Piatok | Najsvätejšieho srdca Ježišovho, slávnosť | 17.00 |
| Sobota |  | 18.00 Oblazov |
| Nedeľa | Sv. Petra a Pavla, apoštolov, slávnosť | 8.00 a 11.00 Valchová |

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.

Piatok na slávnosť Najsvätejšieho Ježišovho srdca je dňom výročitej farskej poklony, zároveň je to Svetový deň modlitieb za posvätenie kňazov a budeme mať celodennú adoráciu od 9.00 do svätej omše a o 16.45 sa pomodlíme odprosujúcu pobožnosť. V tento deň je možné získať plnomocné odpustky recitovaním modlitby Najmilší Ježišu. Zapísať sa na adoráciu môžete vzadu na stolíku.

Vo štvrtok o 8.15 bude na základnej škole sv. omša na poďakovanie za školský rok.

Chcem poďakovať ešte raz všetkým, ktorí dopomohli k pokojnému a dôstojnému slávenie sviatosti birmovania. Zvlášť animátorom, p. kostolníčke, organistke a zboru, kvetinárkam, rodičom birmovancov, obecnému úradu a p. starostovi i vám všetkým za vaše modlitby...Zároveň prosím birmovancov, aby si prišli do sakristie pre pamiatky zo sviatosti birmovania.

V zbierke na rekonštrukciu nášho kostola ste darovali 3420 eur plus k tomu ešte bohuznámi darovali 7355eur. Nech Pán odmení vašu štedrosť.

Chcem vás poprosiť o brigádu asi 6-8 mužov od 17.00 v stredu alebo štvrtok, ešte by sme to upresnili. Ak dokončíme omietky, by sme potrebovali očistiť lešenie, aby sme mohli začať maľovať.

V nedeľu 29.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na VI. ročník Stretnutia priateľov Valchovej. Začneme sv. omšou o 11.00 hod., hlavným celebrantom bude SLLic. PaedDr. Pavol Zvara PhD., rektor Pápežského kolégia sv. Cyrila a Metoda v Ríme. Po sv. omši si bude možné zakúpiť občerstvenie a priateľsky si posedieť. Ak by nám chcel niekto s občerstvením pomôcť, budeme vďační. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod. Ak bude dobré počasie sv.omša o 10.30 nebude. Na sobotu chcem poprosiť ochotné ženy 5-6 očistiť zeleninu na Valchovú.

Na budúci týždeň bude zbierka na dobročinné diela Svätého otca.

Ďakujem za vaše modlitby, upratovanie i v dome nádeje, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 11. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk).

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.